નવી દિલ્હી- અયોધ્યામાં રામ જન્મભૂમિ-બાબરી મસ્જિદ કેસમાં સુપ્રીમ કોર્ટમાં આજથી ફરીવાર સુનાવણી શરુ કરવામાં આવશે. આ કેસમાં સમગ્ર પેપરવર્ક અને અનુવાદનું કામ પહેલાં જ પુરુ કરી લેવામાં આવ્યું છે. ગત 8 માર્ચે સુપ્રીમ કોર્ટના રજિસ્ટ્રાર સામે યોજાયેલી બેઠકમાં દરેક પક્ષકાર તરફથી પેપરવર્ક અને અનુવાદનું કામ લગભગ પુરું કરી લેવામાં આવ્યું છે. હવે કોર્ટ નક્કી કરશે કે, આગળની સુનાવણીની રુપરેખા કેવી રહેશે. કોર્ટ આ વિવાદમાં સતત સુનાવણીની તારીખ નક્કી કરી શકે તેવી શક્યતા છે. મળતી માહિતી મુજબ આ કેસમાં પક્ષકારોનું કહેવું છે કે, હવે સુપ્રીમ કોર્ટ પાસે જ આશા છે કે, આ કેસને વધારે ટાળવામાં ન આવે અને તેનો જલદી નિર્ણય આવે.